aCord-cadru de PRESTARE DE SERVICII

-proiect-

nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_

În temeiul prevederilor Legii nr. 98/2016 privind achizițiile publice, cu modificările și completările ulterioare, s-a încheiat prezentul acord-cadru de prestare de servicii, între:

# Părțile acordului-cadru

## **MINISTERUL FINANŢELOR**, cu sediul în București, B-dul Libertății, nr. 16, sector 5, CP 050706, telefon 021.226.11.12, cod fiscal 4221306, conturi ................................. și ................................. deschise la Activitatea de Trezorerie și Contabilitate Publică a Municipiului București, reprezentat prin doamna Speranța-Georgeta IONESCU – Secretar general adjunct, Ordonator principal de credite, în calitate de **promitent-beneficiar**, pe de o parte

şi

## SC ....................., cu sediul în .............., str. ..........., nr. ......, telefon ...................., număr de înmatriculare la Registrul Comerțului ............................, cod fiscal ....................., cont ..............................................., deschis la Trezoreria ......................., reprezentată prin ...................................., în calitate de **promitent-prestator**, pe de altă parte.

# Definiţii

În prezentul acord-cadru următorii termeni vor fi interpretaţi astfel:

1. **acord-cadru** - prezentul acord-cadru şi toate anexele sale;
2. **beneficiar final** - Ministerul Finanțelor - Autoritatea de Certificare şi Plată (ACP), cu sediul în București, B-dul Mircea Vodă, nr. 44, intrarea B, sector 3, CP 030669;
3. **conflict de interese -** orice situație definită ca atare în legislația națională și legislația Uniunii Europene;
4. **forţă majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
5. **preţul acordului-cadru** - preţul plătibil promitentului-prestator de către promitentul-beneficiar, în baza contractului subsecvent, pentru îndeplinirea integrală şi corespunzătoare a tuturor obligaţiilor asumate prin acordul-cadru;
6. **promitent-beneficiar şi promitent-prestator** - părţile contractante, aşa cum sunt acestea numite în prezentul acord-cadru;
7. **servicii** *–* activităţi a căror prestare face obiectul acordului-cadru;
8. **subcontractant** - orice operator economic care nu este parte a unui contract de achiziție publică și care execută anumite părți ori elemente ale serviciilor, răspunzând în fața contractantului de organizarea și derularea tuturor etapelor necesare în acest scop. Punerea la dispoziție a unui utilaj sau furnizarea de materiale/bunuri în cadrul unui contract de achiziție publică nu este considerată subcontractare.

# Interpretare

## În prezentul acord-cadru, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

## Termenul „zi” sau „zile” sau orice referire la zile reprezintă zile calendaristice dacă nu se specifică în mod diferit.

# Scopul acordului-cadru

## Scopul acordului-cadru îl reprezintă stabilirea condiţiilor esenţiale care vor guverna contractele subsecvente de prestare servicii ce urmează a fi atribuite pe durata derulării prezentului acord-cadru.

## Contractele subsecvente ce urmează a fi atribuite au ca obiect prestarea serviciilor de organizare a maxim 16 reuniuni tehnice/grupuri de lucru în cadrul proiectului „Continuarea formării profesionale a personalului Autorității de Certificare și Plată pentru menținerea și îmbunătățirea performanțelor la locul de muncă, precum și participarea la diverse evenimente/întâlniri/reuniuni tehnice, în vederea gestionării eficiente a fondurilor europene aferente perioadei de programare 2021-2027” (cod MySMIS 2021 325488), finanțat din Programul Operațional Asistență Tehnică 2021-2027 (PoAT).

# Prețul unitar, valoarea maximă a acordului-cadru și modalități de plată

## Valoarea maximă pentru îndeplinirea acordului-cadru, respectiv prețul pentru prestarea serviciilor de organizare a maxim 16 reuniuni tehnice/grupuri de lucru, plătibil promitentului-prestator de către promitentul-beneficiar este de **……….. lei**, din care TVA **……….. lei**, defalcat după cum urmează:

1. Reuniuni de tipul AA – maxim 2 reuniuni

| **Nr.****crt.** | **Obiect** | **Canti-tate** | **Preț unitar** **Lei fără TVA** | **Valoare** **Lei fără TVA** | **Preț unitar** **Lei cu TVA** | **Valoare** **Lei cu TVA** |
| --- | --- | --- | --- | --- | --- | --- |
| ***1*** | ***2*** | ***3*** | ***4*** | ***5 (= 3\*4)*** | ***6*** | ***7 (=3\*6)*** |
| 1 | Pachet servicii/ participant | 35 | ............lei/participant*(preț unitar per participant)* |  | ............lei/participant*(preț unitar per participant)* |  |
| 2 | Materiale promoționale/ participant | 35 | 320,00 lei/participant*(preț unitar per participant)* | 11.200,00 | 380,80 lei/participant*(preț unitar per participant)* | 13.328,00 |
| 3 | Servicii transport | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| 4 | Servicii management contract | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| **PREȚ TOTAL/reuniune (Lei fără TVA)** | .............. |
| **Valoare TVA/reuniune** | .............. |
| **PREȚ TOTAL/reuniune (Lei TVA inclus)** | .............. |
| **PREȚ TOTAL/2 reuniuni (Lei fără TVA)** | .............. |
| **Valoare TVA/2 reuniuni** | .............. |
| **PREȚ TOTAL/2 reuniuni (Lei TVA inclus)** | .............. |

2. Reuniuni de tipul MF – maxim 2 reuniuni

| **Nr.****crt.** | **Obiect** | **Canti-tate** | **Preț unitar** **Lei fără TVA** | **Valoare** **Lei fără TVA** | **Preț unitar** **Lei cu TVA** | **Valoare** **Lei cu TVA** |
| --- | --- | --- | --- | --- | --- | --- |
| ***1*** | ***2*** | ***3*** | ***4*** | ***5 (= 3\*4)*** | ***6*** | ***7 (=3\*6)*** |
| 1 | Pachet servicii/ participant | 30 | ............lei/participant*(preț unitar per participant)* |  | ............lei/participant*(preț unitar per participant)* |  |
| 2 | Materiale promoționale/ participant | 30 | 320,00 lei/participant*(preț unitar per participant)* | 9.600,00 | 380,80 lei/participant*(preț unitar per participant)* | 11.424,00 |
| 3 | Servicii transport | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| 4 | Servicii management contract | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| **PREȚ TOTAL/reuniune (Lei fără TVA)** | .............. |
| **Valoare TVA/reuniune** | .............. |
| **PREȚ TOTAL/reuniune (Lei TVA inclus)** | .............. |
| **PREȚ TOTAL/2 reuniuni (Lei fără TVA)** | .............. |
| **Valoare TVA/2 reuniuni** | .............. |
| **PREȚ TOTAL/2 reuniuni (Lei TVA inclus)** | .............. |

3. Reuniuni de tipul ADR – maxim 6 reuniuni

| **Nr.****crt.** | **Obiect** | **Canti-tate** | **Preț unitar** **Lei fără TVA** | **Valoare** **Lei fără TVA** | **Preț unitar** **Lei cu TVA** | **Valoare** **Lei cu TVA** |
| --- | --- | --- | --- | --- | --- | --- |
| ***1*** | ***2*** | ***3*** | ***4*** | ***5 (= 3\*4)*** | ***6*** | ***7 (=3\*6)*** |
| 1 | Pachet servicii/ participant | 50 | ............lei/participant*(preț unitar per participant)* |  | ............lei/participant*(preț unitar per participant)* |  |
| 2 | Materiale promoționale/ participant | 50 | 320,00 lei/participant*(preț unitar per participant)* | 16.000,00 | 380,80 lei/participant*(preț unitar per participant)* | 19.040,00 |
| 3 | Servicii transport | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| 4 | Servicii management contract | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| **PREȚ TOTAL/reuniune (Lei fără TVA)** | .............. |
| **Valoare TVA/reuniune** | .............. |
| **PREȚ TOTAL/reuniune (Lei TVA inclus)** | .............. |
| **PREȚ TOTAL/6 reuniuni (Lei fără TVA)** | .............. |
| **Valoare TVA/6 reuniuni** | .............. |
| **PREȚ TOTAL/6 reuniuni (Lei TVA inclus)** | .............. |

4. Reuniuni de tipul PC – maxim 4 reuniuni

|  |  |  |  |  |  |  |
| --- | --- | --- | --- | --- | --- | --- |
| **Nr.****crt.** | **Obiect** | **Canti-tate** | **Preț unitar** **Lei fără TVA** | **Valoare** **Lei fără TVA** | **Preț unitar** **Lei cu TVA** | **Valoare** **Lei cu TVA** |
| ***1*** | ***2*** | ***3*** | ***4*** | ***5 (= 3\*4)*** | ***6*** | ***7 (=3\*6)*** |
| 1 | Pachet servicii/ participant | 50 | ............lei/participant*(preț unitar per participant)* |  | ............lei/participant*(preț unitar per participant)* |  |
| 2 | Materiale promoționale/ participant | 50 | 320,00 lei/participant*(preț unitar per participant)* | 16.000,00 | 380,80 lei/participant*(preț unitar per participant)* | 19.040,00 |
| 3 | Servicii transport | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| 4 | Servicii management contract | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| **PREȚ TOTAL/reuniune (Lei fără TVA)** | .............. |
| **Valoare TVA/reuniune** | .............. |
| **PREȚ TOTAL/reuniune (Lei TVA inclus)** | .............. |
| **PREȚ TOTAL/6 reuniuni (Lei fără TVA)** | .............. |
| **Valoare TVA/6 reuniuni** | .............. |
| **PREȚ TOTAL/6 reuniuni (Lei TVA inclus)** | .............. |

5. Reuniuni de tipul AM – maxim 2 reuniuni

| **Nr.****crt.** | **Obiect** | **Canti-tate** | **Preț unitar** **Lei fără TVA** | **Valoare** **Lei fără TVA** | **Preț unitar** **Lei cu TVA** | **Valoare** **Lei cu TVA** |
| --- | --- | --- | --- | --- | --- | --- |
| ***1*** | ***2*** | ***3*** | ***4*** | ***5 (= 3\*4)*** | ***6*** | ***7 (=3\*6)*** |
| 1 | Pachet servicii/ participant | 80 | ............lei/participant*(preț unitar per participant)* |  | ............lei/participant*(preț unitar per participant)* |  |
| 2 | Materiale promoționale/ participant | 80 | 320,00 lei/participant*(preț unitar per participant)* | 25.600,00 | 380,80 lei/participant*(preț unitar per participant)* | 30.464,00 |
| 3 | Servicii transport | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| 4 | Servicii management contract | 1 | ............lei/reuniune*(preț per reuniune)* |  | ............lei/reuniune*(preț per reuniune)* |  |
| **PREȚ TOTAL/reuniune (Lei fără TVA)** | .............. |
| **Valoare TVA/reuniune** | .............. |
| **PREȚ TOTAL/reuniune (Lei TVA inclus)** | .............. |
| **PREȚ TOTAL/2 reuniuni (Lei fără TVA)** | .............. |
| **Valoare TVA/2 reuniuni** | .............. |
| **PREȚ TOTAL/2 reuniuni (Lei TVA inclus)** | .............. |

## Plățile se vor efectua în lei, în contul promitentului-prestator, pe baza facturilor emise de promitentul-prestator în sistemul Ro-eFactura, potrivit prevederilor Ordonanței de urgență a Guvernului nr. 120/2021 privind administrarea, funcționarea și implementarea sistemului național privind factura electronică RO e-Factura și factura electronică în România, precum și pentru completarea [Ordonanței Guvernului nr. 78/2000](https://legislatie.just.ro/Public/DetaliiDocumentAfis/246927) privind omologarea, eliberarea cărții de identitate a vehiculului și certificarea autenticității vehiculelor rutiere în vederea introducerii pe piață, punerii la dispoziție pe piață, înmatriculării sau înregistrării în România, precum și supravegherea pieței pentru acestea, aprobată cu modificări și completări prin Legea nr. 139/2022 cu modificările și completările ulterioare.

## Plata serviciilor prestate pentru fiecare reuniune se efectuează după aprobarea de către beneficiarul final a Raportului de activitate al fiecărui eveniment. Plata serviciilor prestate pentru fiecare reuniune este condiționată de evaluarea obținută în urma completării chestionarelor de evaluare de către participanți.

# Ajustarea prețului acordului-cadru

## Pentru serviciile prestate, plățile datorate de promitentul-beneficiar promitentului-prestator sunt cele declarate în Propunerea financiară, anexă la acordul-cadru, care rămân ferme pe toată durata acordului-cadru și nu pot fi ajustate.

# Valabilitatea acordului-cadru și termenul de execuție a obligațiilor

## Valabilitatea prezentului acord-cadru începe de la data semnării acestuia de către ambele părţi și se termină la epuizarea convențională sau legală a oricărui efect pe care îl produce.

## Perioada în care se pot încheia contracte subsecvente pentru prestarea serviciilor de organizare de reuniuni tehnice/grupuri de lucru este de la data semnării acordului-cadru până la data de 30.11.2026.

# Documentele acordului-cadru

## Documentele acordului-cadru sunt:

1. Caietul de sarcini și răspunsurile la solicitările de clarificări, dacă este cazul – Anexa nr. 1;
2. Propunerea tehnică și răspunsurile la solicitările de clarificări, dacă este cazul – Anexa nr. 2;
3. Propunerea financiară și răspunsurile la solicitările de clarificări, dacă este cazul – Anexa nr. 3;
4. Acordul de asociere, dacă este cazul – Anexa nr. 4;
5. Acordul de subcontractare, dacă este cazul – Anexa nr. 5.

## În cazul apariţiei de neconcordanțe între Propunerea tehnică și Caietul de sarcini, primează prevederile din Caietul de sarcini.

## Promitentul-beneficiar și promitentul-prestator au obligația să își constituie propriul set de documente ale acordului-cadru, așa cum sunt acestea prevăzute la art.8.1.

# Obligaţiile promitentului-prestator

## Promitentul-prestator are obligația de a presta serviciile prevăzute în prezentul acord-cadru cu profesionalismul și promptitudinea cuvenite angajamentului asumat și în conformitate cu prevederile din Caietul de sarcini și din Propunerea tehnică, constituite ca anexe la prezentul acord-cadru.

## Promitentul-prestator are obligația de a presta serviciile, de a asigura resursele umane, materiale, instalațiile, echipamentele și orice alte asemenea necesare pentru îndeplinirea acordului-cadru şi a contractelor subsecvente.

## Promitentul-prestator se obligă să despăgubească promitentul-beneficiar, în limita prejudiciului creat, împotriva oricăror:

* + 1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile achiziţionate,
		2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către promitentul–beneficiar,
		3. acte emise de organele competente prin care se stabilește ca neeligibilă plata efectuată pentru executarea prezentului acord-cadru ca urmare a constatării unor cazuri de corupție, fraudă sau conflict de interese în care s-a aflat promitentul-prestatorul sau ca urmare a culpei exclusive a acestuia.

## Promitentul-prestator este pe deplin responsabil pentru calitatea serviciilor prestate. Totodată, este răspunzător atât de siguranţa tuturor operaţiunilor şi metodelor utilizate, cât şi de calificarea personalului folosit pe toată durata acordului-cadru.

## Promitentul-prestator se obligă să înlocuiască personalul de specialitate nominalizat numai cu acordul prealabil al beneficiarului final, înlocuirea fiind recomandată doar în cazuri excepționale (de exemplu: demisie sau ineficiență în implementare, caz de boală, accidente, deces).

## Promitentul-prestator se obligă să emită factura pentru serviciile prestate.

## Promitentul-prestator se obligă să respecte prevederile art.5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.

## Promitentul-prestator se obligă să actualizeze, în mod regulat până la încetarea valabilității prezentului acord-cadru, datele și informațiile privind beneficiarii reali ai fondurilor alocate prin prezentul acord-cadru în conformitate cu prevederile Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei și a Legii nr. 129 / 2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.

# Obligaţiile promitentului-beneficiar

## Promitentul-beneficiar se obligă să plătească preţul convenit, în conformitate cu prevederile art.6 alin.(1) lit.a) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## Promitentul-beneficiar are obligația de a nu încheia cu alți operatori economici, pe durata acordului-cadru, un contract având ca obiect achiziționarea serviciilor care fac obiectul prezentului acord-cadru, cu excepția situației în care operatorul economic semnatar al acordului-cadru, nu mai are capacitatea de a răspunde solicitărilor promitentului-beneficiar.

## Promitentul-beneficiar se obligă să atribuie contractul subsecvent prezentului acord-cadru, ori de câte ori intenționează să achiziționeze serviciile care fac obiectul prezentului acord-cadru, cu respectarea condițiilor esențiale stabilite la încheierea acestuia.

## Ori de câte ori promitentul-beneficiar va decide să achiziționeze serviciile care fac obiectul prezentului acord-cadru se vor aplica prevederile Cap. I – Informații privind acordul-cadru, pct.3.4 Activități specifice acordului-cadru din Caietul de sarcini.

# Caracterul confidenţial al acordului-cadru

## Fără a aduce atingere derulării şi execuţiei prezentului acord-cadru, promitentul-beneficiar are obligaţia de a asigura garantarea protejării acelor informaţii pe care promitentul-prestator le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

## Promitentul-prestator va trata toate documentele și informațiile care îi sunt puse la dispoziție referitoare la acordul-cadru ca având caracter personal și confidențial, cu excepția celor care, făcând parte din dosarul achiziției publice, așa cum acesta este definit în Legea nr. 98/2016 privind achizițiile publice, cu modificările și completările ulterioare, au caracter de informație publică. Promitentul-prestator nu va publica sau divulga nicio informație cu privire la acordul-cadru fără acordul scris, prealabil, al promitentului-prestator.

## Promitentul-prestator va asigura confidențialitatea informaţiilor și protecția datelor cu caracter personal la care are acces şi se va asigura că, atât pe perioada de derulare a acordului-cadru, cât şi după încetarea acestuia, informaţiile sau documentele la care a avut acces nu vor fi utilizate în alt scop decât pentru îndeplinirea obligaţiilor contractuale.

## Promitentul-prestator are obligația de a instrui personalul folosit în scopul îndeplinirii acordului-cadru pentru ca acesta să asigure păstrarea confidențialității informațiilor și securitatea documentelor, datelor și bunurilor cu care intră în contact în timpul executării acordului-cadru.

# Conflictul de interese

## Părțile se obligă să respecte prevederile art.61 alin.(1) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 și legislația națională în vigoare cu privire la conflictul de interese.

## Părțile se obligă să instruiască atât personalul cu funcție de conducere, cât și salariații implicați în derularea prezentului acord-cadru cu privire la conflictul de interese și măsurile necesare pentru a preveni ori stopa orice situație care ar putea genera un conflict de interese.

##  Părțile se obligă să întreprindă toate diligențele necesare pentru a evita orice conflict de interese și să se informeze reciproc, în termen de maxim 5 (cinci) zile lucrătoare de la luarea la cunoștință, în legătură cu orice situație care dă sau este posibil să dea naștere unui astfel de conflict.

## Părțile vor lua toate măsurile necesare pentru a preveni ori stopa orice situație care ar putea compromite executarea obiectivă și imparțială a acordului-cadru. Măsurile adoptate nu vor genera vreo compensație din partea părților.

## Promitentul-beneficiar își rezervă dreptul de a verifica dacă măsurile luate de promitentul-prestator conform art.12.4 sunt corespunzătoare și poate solicita măsuri suplimentare dacă este necesar.

## În cazul în care promitentul-prestator nu poate înlătura situația de conflict de interese, promitentul-beneficiar, fără afectarea dreptului acesteia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a acordului-cadru, în condițiile prevăzute în prezentul acord-cadru.

## Pentru a evita chiar și aparența unor conflicte de interese, membrilor personalului promitentului-beneficiar nu li se permite să accepte niciun avantaj oferit de promitentul-prestator direct sau prin intermediari. Este o restricție care se aplică tuturor beneficiilor, indiferent de natura acestora, inclusiv cadouri și ospitalitate.

## Promitentul-prestator cu care promitentul-beneficiar a încheiat acordul-cadru nu are dreptul de a angaja sau încheia orice alte înțelegeri privind prestarea de servicii, direct ori indirect, în scopul îndeplinirii acordului-cadru, cu persoane fizice sau juridice care au fost implicate în procesul de verificare/evaluare a ofertelor depuse în cadrul procedurii de atribuire ori angajați/foști angajați ai promitentului-beneficiar implicați în procedura de atribuire care au încetat relațiile contractuale ulterior atribuirii acordului-cadru, pe parcursul unei perioade de cel puțin 12 luni de la încheierea acestuia, sub sancțiunea rezilierii de drept a acordului-cadru.

# Sancţiuni pentru neîndeplinirea culpabilă a obligaţiilor

## (1) În cazul în care prestatorul, din vina sa exclusivă, nu își onorează obligațiile stabilite prin contractul subscvent sau le îndeplinește necorespunzător, începând cu ziua următoare beneficiarul are dreptul de a emite o notificare însoțită de factură pentru valoarea dobânzii penalizatoare prevăzută la art.3 alin.(21) din Ordonanța Guvernului nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar- fiscale în domeniul bancar, aprobată prin Legea nr. 43/2012, cu modificările și completările ulterioare, calculată la valoarea a obligației neîndeplinite cu TVA.

(2) În acest sens, în termen de 10 zile de la constatare, beneficiarul va transmite prin SPV e-factura calculul penalităților cu privire la obligațiile neîndeplinite sau îndeplinite necorespunzător și îi va aduce la cunoștință acestuia data de la care încep să curgă penalitățile și modalitatea de calcul a acestora.

(3) Dobânda se aplică la valoarea obligației neîndeplinite pentru fiecare zi de întârziere, dar nu mai mult de valoarea contractului subsecvent. Penalitățile se calculează la valoarea cu TVA a obligației neîndeplinite.

(4) Neîndeplinirea obligațiilor stabilite prin contractul subsecvent sau îndeplinirea necorespunzătoare a acestora se vor menționa în cadrul Raportului de activitate al fiecărui eveniment, inclusiv data la care trebuiau îndeplinite obligațiile contractuale. Astfel, prestatorul va lua la cunoștință faptul că beneficiarul urmează să-l notifice cu privire la data de la care curg penalitățile, modalitatea de calcul și cuantumul acestora.

(5) Prestatorul se obligă ca în termen de 30 de zile de la data transmiterii de către beneficiar a facturii în SPV, să facă dovada achitării penalităților de întârziere în contul RO87TREZ70020360150XXXXX, în caz contrar beneficiarul își rezervă dreptul de a întreprinde măsurile necesare pentru recuperarea acestora pe cale legală.

## În cazul în care promitentul-beneficiar, din vina sa exclusivă, nu îşi onorează obligaţiile în termenul prevăzut la art.10.1, începând cu ziua următoare promitentul-prestator are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art.4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## (1) Dacă reuniunile sunt punctate cu notele 4 și 5 în proporție de minim 80% din toate notele chestionarelor colectate în cadrul unei reuniuni, plata către promitentul-prestator se va realiza integral.

(2) Dacă reuniunile sunt punctate cu notele 4 și 5 în proporție între 60% și 80% din toate notele aferente chestionarelor colectate în cadrul unei reuniuni, plata către promitentul-prestator se va realiza cu aplicarea unor penalități în valoare de 10% din suma totală a facturii și cu respectarea prevederilor art.13.1 alin.(2) și alin.(3).

(3) Dacă reuniunile sunt punctate cu notele 4 și 5 în proporție de sub 60% din toate notele aferente chestionarelor colectate în cadrul unei reuniuni, plata către promitentul-prestator se va realiza cu aplicarea unor penalități în valoare de 25% din suma totală a facturii și cu respectarea prevederilor art.13.1 alin.(2) și alin.(3).

## Nerespectarea obligaţiilor asumate prin prezentul acord-cadru de către una dintre părţi, în mod culpabil și repetat, dă dreptul părţii lezate de a cere rezilierea acordului-cadru şi de a pretinde plata de daune-interese.

## În cazul în care promitentul-prestator semnatar al prezentului acord-cadru căruia promitentul-beneficiar îi transmite o solicitare pentru încheierea unui contract subsecvent nu mai are capacitatea de a răspunde solicitării, din propria culpă, prezentul acord-cadru se consideră reziliat de plin drept, de data limită stabilită de către promitentul-beneficiar pentru primirea răspunsului la solicitarea transmisă.

# Subcontractanţi (dacă este cazul)

## Promitentul-prestator este pe deplin răspunzător faţă de promitentul-beneficiar de modul în care el sau subcontractanţii săi îndeplinesc acordul-cadru.

## Contractele încheiate de promitentul-prestator cu subcontractanții nominalizați trebuie să respecte aceleași condiții în care promitentul-prestator a semnat acordul-cadru cu promitentul-beneficiar.

## Promitentul-beneficiar va efectua plăți corespunzătoare părții/părților din acordul-cadru îndeplinite de către subcontractanții nominalizați pentru serviciile prestate promitentului-beneficiar potrivit acordului dintre promitentul-prestator și subcontractant, dacă subcontractanții propuși și-au exprimat opțiunea în acest sens în acordurile de subcontractare încheiate cu promitentul-prestator.

## Promitentul-prestator poate înlocui oricare subcontractant în condiţiile art.151 şi următoarele din Normele metodologice de aplicare a prevederilor referitoare la atribuirea contractului de achiziţie publică/acordurilor-cadru din Legea nr. 98/2016 privind achiziţiile publice, aprobate prin HG nr. 395/2016, cu modificările şi completările ulterioare. Schimbarea subcontractantului nu va modifica preţul acordului-cadru şi nu se va efectua decât după notificarea promitentului-beneficiar şi primirea aprobării din partea acestuia.

##  (1) Promitentul-beneficiar îşi va transmite acordul privind înlocuirea subcontractantului în termen de 10 zile lucrătoare de la data primirii notificării prevăzute la art.14.4.

## (2) În cazul respingerii solicitării de înlocuire a subcontractantului, promitentul-beneficiar va comunica promitentului-prestator motivele care au stat la baza deciziei sale.

# Încetarea acordului-cadru

## Prezentul acord-cadru încetează de drept prin ajungere la termen sau la momentul la care toate obligațiile stabilite în sarcina părților au fost executate.

## Promitentul-beneficiar își rezervă dreptul de a cere rezilierea acordul-cadru, fără însă a fi afectat dreptul părților de a pretinde plata unor daune sau alte prejudicii, dacă:

## promitentul-prestator nu se conformează, în perioada de timp, conform notificării emise de către promitentul-beneficiar, prin care i se solicită remedierea neconformității sau executarea obligațiilor care decurg din prezentul acord-cadru;

## promitentul-prestator subcontractează părți din acordul-cadru fără a avea acordul scris al promitentului-beneficiar;

## promitentul-prestator cesionează drepturile și obligațiile sale fără acordul scris al promitentului-beneficiar;

## are loc orice modificare organizațională care implică o schimbare cu privire la personalitatea juridică, natura sau controlul promitentului-prestator, cu excepția situației în care asemenea modificări sunt realizate prin act adițional la prezentul acord-cadru, cu respectarea dispozițiilor legale;

## promitentul-prestator nu transmite ofertă în cadrul etapei de reluare a competiției;

## devin incidente oricare alte incapacități legale care să împiedice executarea acordului-cadru;

## promitentul-prestator eșuează în a furniza/menține/prelungi/reîntregi/completa garanțiile ori asigurările solicitate prin acordul-cadru;

## în cazul în care, printr-un act normativ, se modifică interesul public al promitentului-beneficiar în legătură cu care se prestează serviciile care fac obiectul acordului-cadru;

## la momentul atribuirii acordului-cadru, promitentul-prestator se afla în una dintre situațiile care ar fi determinat excluderea sa din procedura de atribuire;

## în situația în care acordul-cadru nu ar fi trebuit să fie atribuit promitentului-prestator deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

## în cazul în care împotriva promitentului-prestator se deschide procedura falimentului;

## promitentul-prestator a săvârșit nereguli sau fraude în cadrul procedurii de atribuire a acordului-cadru sau în legătură cu executarea acestuia, ce au provocat o vătămare promitentului-beneficiar;

## valorificarea de către promitentul-beneficiar a rezultatelor prezentului acord-cadru este grav compromisă ca urmare a întârzierii prestațiilor din vina promitentului-prestator;

## pe parcursul derulării acordului-cadru devin incidente prevederile art. 5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.

## Promitentul-prestator are dreptul de a rezilia acordul-cadru fără însă a fi afectat dreptul părților de a pretinde plata unor daune sau alte prejudicii, în cazul în care:

## promitentul-beneficiar a comis erori esențiale, nereguli sau fraude în cadrul procedurii de atribuire a acordului-cadru sau în legătură cu executarea acestuia, ce au provocat o vătămare promitentului-prestator;

## promitentul-beneficiar nu își îndeplinește obligațiile de plată a serviciilor prestate de promitentul-prestator, în condițiile stabilite prin prezentul acord-cadru.

## Rezilierea acordului-cadru în condițiile art.13.5, 15.2 și 15.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești.

## Prevederile prezentului acord-cadru în materia rezilierii acordului-cadru se completează cu prevederile în materie ale Codului civil în vigoare.

## În situația rezilierii totale/parțiale din cauza neexecutării/executării parțiale de către promitentul-prestator a obligațiilor contractuale, acesta va datora promitentului-beneficiar daune-interese cu titlu de clauză penală în cuantum egal cu valoarea obligațiilor contractuale neexecutate.

## Promitentul-beneficiar își rezervă dreptul de a denunța unilateral acordul-cadru, în cel mult 15 zile de la apariția unor circumstanțe care nu au putut fi prevăzute la data încheierii acordului-cadru, cu condiția notificării promitentului-prestator cu cel puțin 3 zile înainte de momentul denunțării.

# Forţa majoră

## Forţa majoră este constatată de o autoritate competentă.

## Forţa majoră exonerează părţile contractante de îndeplinirea obligaţiilor asumate prin prezentul acord-cadru, pe toată perioada în care aceasta acţionează.

## Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

## Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

## Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

## Dacă forţa majoră acţionează sau se estimează că va acţiona o perioadă mai mare de 1 lună, fiecare parte va avea dreptul să notifice celeilalte părţi încetarea de drept a prezentului acord-cadru, fără ca vreuna din părţi să poată pretinde celeilalte daune-interese.

# Soluţionarea litigiilor

## Promitentul-beneficiar şi promitentul-prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.

## Dacă, după 15 zile de la începerea acestor tratative, promitentul-beneficiar şi promitentul-prestator nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti din România.

# Amendamente

## Părţile contractante au dreptul, pe durata îndeplinirii acordului-cadru, de a conveni modificarea clauzelor acestuia prin acte adiţionale, cu aplicarea prevederilor art.221 din Legea nr. 98/2016 privind achizițiile publice, cu modificările și completările ulterioare, dacă este cazul.

## Pe durata prevăzută la art.7.2 părțile au dreptul de a conveni, de comun acord, modificarea și/sau completarea clauzelor acordului-cadru în limitele dispozițiilor prevăzute de actele normative în vigoare.

## Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia promitentul-prestator a fost declarat câștigător în cadrul procedurii de atribuire.

## Identificarea circumstanțelor care generează modificarea acordului-cadru este în sarcina ambelor părți.

## Partea care propune modificarea acordului-cadru are obligația de a transmite celeilalte părți propunerea de modificare a acordului-cadru însoțită de justificarea acesteia cu respectarea clauzelor prevăzute la art.21 cu cel puțin 15 zile lucrătoare înainte de data la care se consideră că modificarea ar trebui să producă efecte.

## Modificările acordului-cadru se realizează de părți, în cadrul termenului de prestare a serviciilor prevăzut la art.7.2 și cu respectarea prevederilor art.21, ca urmare a:

1. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului acordului-cadru și obiectivelor urmărite de promitentul-beneficiar, astfel cum sunt precizate aceste obiective în Caietul de sarcini și/sau
2. concluziilor obținute ca urmare a evaluării activităților, rezultatelor și performanței promitentului-prestator în cadrul acordului-cadru. Părțile stabilesc, prin consultare, efectele soluțiilor asupra termenului/termenelor de prestare și/sau asupra prețului acordului-cadru și/sau asupra serviciilor/produselor, astfel cum fac acestea obiectul acordului-cadru. Efectele cuantificate ale soluțiilor devin modificări ale acordului-cadru, putând consta în prelungirea termenului/termenelor de prestare și/sau suplimentarea prețului acordului-cadru, ca urmare a cheltuielilor suplimentare realizate de promitentul-prestator și a profitului rezonabil stabilit de părți ca necesar a fi asociat cheltuielilor suplimentare.

## În cazul în care promitentul-prestator înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele promitentului-beneficiar și promitentul-prestator dovedește că a fost în imposibilitatea de a depista/sesiza o astfel de eroare/omisiune/viciu până la depunerea ofertei, promitentul-prestator notifică promitentul-beneficiar, având dreptul de a solicita modificarea acordului-cadru.

## Modificările acordului-cadru vor produce efecte doar dacă părțile au convenit asupra acestui aspect prin semnarea unui act adițional.

## Revizuirea prezentului acordului-cadru se realizează ca urmare a evaluării activităților, rezultatelor și performanțelor promitentului-prestator în cadrul acordului-cadru. Modificarea acordului-cadru prin revizuire intervine cu scopul atingerii obiectului acordului-cadru, care constă în prestarea serviciilor de către promitentul-prestator în conformitate cu prevederile din prezentul acord-cadru, cu dispozițiile legale și conform cerințelor din Caietul de sarcini.

# Impreviziunea

Promitentul-prestator, având cunoștință de prevederile art.1271 alin.(3) lit.c) din Codul civil, renunță la invocarea impreviziunii în legătură cu perioada de execuție a obligațiilor din contractele subsecvente ce vor fi încheiate în baza prezentului acord-cadru.

# Limba care guvernează acordul-cadru

Limba care guvernează acordul-cadru este limba română.

# Comunicarea între părți

## Orice comunicare făcută de părți va fi redactată în scris.

## Orice comunicare între părți trebuie să conțină precizări cu privire la elementele de identificare ale acordului-cadru (număr/dată înregistrare și obiectul pe scurt) și să fie transmisă la adresa/adresele menționate la art.21.6.

## Comunicările între părți se pot face prin depunere personală, expediate prin scrisoare recomandată sau e-mail, cu condiția confirmării în scris a primirii comunicării.

## Pentru toate comunicările realizate prin e-mail, părțile se obligă să confirme primirea în maximum 48 de ore de la primire.

## Orice comunicare făcută de una dintre părți va fi considerată primită:

1. la momentul înmânării, dacă este depusă personal de către una dintre părți,
2. la momentul primirii de către destinatar, în cazul trimiterii prin scrisoare recomandată cu confirmare de primire,
3. la momentul primirii confirmării de către expeditor sau la expirarea termenului prevăzut la art.21.4, în cazul în care comunicarea este făcută prin e-mail. În cazul în care termenul se împlinește într-o zi nelucrătoare, comunicarea pe email va fi considerată primită la prima oră a zilei lucrătoare următoare.

## Adresele la care se transmit comunicările sunt următoarele:

|  |  |
| --- | --- |
| PentruPromitent-beneficiar: MINISTERUL FINANȚELOR | PentruPromitent-prestator:  |
| Adresă: București, B-dul Libertății, nr. 16, sector 5 | Adresă:  |
| Telefon:  | Telefon:  |
| E-mail:  | E-mail:  |
| Persoana de contact: | Persoana de contact: |

## Părțile se declară de acord că nerespectarea cerințelor referitoare la modalitățile de comunicare stabilite în prezentul acord-cadru să fie sancționate cu inopozabilitatea respectivei comunicări.

## În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre părți, dacă nu este specificat altfel, aceste comunicări vor fi redactate în limba acordului-cadru și vor fi expediate/trimise către cealaltă parte cu celeritate, cu respectarea procedurii de mai sus.

## Nicio modificare a datelor de contact prevăzute în prezentul acord-cadru nu este opozabilă celeilalte părți, decât în cazul în care a fost notificată în prealabil.

# Legea aplicabilă acordului-cadru

Acordul-cadru va fi interpretat conform legilor din România.

Părţile au înţeles să încheie prezentul acord-cadru în 2 (două) exemplare, câte unul pentru fiecare parte.

|  |
| --- |
| **Proiect de acord-cadru de prestare de servicii** |
| Ordonator principal de credite,Secretar general adjunct,Speranța-Georgeta IONESCUSecretar de stat,Mihai DIACONUDIRECȚIA GENERALĂ DE SERVICII INTERNEȘI ACHIZIȚII PUBLICEDirector general,Cornelia NAGYDirector general adjunct,Claudiu PÂRVU | Avizat,DIRECȚIA GENERALĂ JURIDICĂDirector general,Radu PĂLANAvizat,DIRECȚIA GENERALĂ ECONOMICĂDirector general,**Lăcrămioara ALEXANDRU** |
| Șef serviciu,Marius-Leon TĂNASIEÎntocmit,Alina HORIA - Consilier achiziții publice superior | Avizat,Autoritatea de Certificare și Plată,Director general adjunct,Ioana PREDULEA |